NETFLIX-ALKUPERÄISSARJA
Kun jää kiinni siitä, että on valehdellut seksistä koulun kuumimman kundin kanssa,
kannattaa pitää matalaa profiilia. Devi pukeutui kuin julkkis lentokentällä.
Koska koko koulu tiesi, että Devi oli mielipuoli valehtelija,
hän ajatteli pysytellä täysin huomaamattomana,
ehkä valmistumiseen asti.
USKO ITSEESI
Suunnitelma toimi hyvin pari päivää. Sitten Devi teki sen virheen,
että luotti Eric Perkinsin pysyvän pystyssä.
Hitto. Suklaarusinani.
Saan niistä kaikki vitamiinini.
Kojoottityttö.
Tiedän salaisuutesi.
Sinulla on kuuma serkku. Näin hänet eilen. Olisiko minulla mahiksia?
Hänelle ollaan järjestämässä avioliittoa.
Kysy häneltä silti.
Ensimmäistä kertaa Devi oli helpottunut, kun Kamalan ulkonäköä kehuttiin.
Trent ei siis tiennyt hänen salaisuuttaan.
Kukaan ei tuntunut tietävän.
Hitto! Paxton ei ollut paljastanut hänen valhettaan.
Miksi? Suojeliko hän Deviä? Välittikö hän? Oliko hän rakastunut?
Ei, hän oli vain unohtanut Devin.
Kyllä.
Ehdottomasti. -Pidä sitä aina.
Kyllä.
Hei, neidit. Miten pyyhkii?
Paikka on varattu. -Toin sekä juusto- että chilicranskiksia.
Jonah? Koska teistä tuli ystäviä? -Pari päivää sitten. Ja erottamattomia.
Tultuaan kaapista Elanorille, Fab pohti yhä, kuinka kertoa perheelleen.
KUINKA KERRON OLEVANI GAY
Hänen onnekseen Jonah kamppaili saman asian kanssa.
Jonah on ollut meille hyvä ystävä eikä ole huutanut ilman syytä.
En ole huutanut teille. -Kyllä huusi.
Mitä teillä onkin tekeillä, minun paskani on isompi.
Minulla on isompaa paskaa!
Selvä. Ehkä on reilua kutsua sitä huudoksi.
Anteeksi. On tapahtunut paljon.
Tiedämme. Näimme Paxtonin ja Zoen jakavan ison keksin lounaalla.
Teillä on selvästi mennyt poikki. -Koska he olivat jo vihaisia,
Devi päätti olla kertomatta valehdelleensa Paxtonista.
Oikeasti hän oli yhtä koskematon kuin kohdusta tultuaan.
Se on totta. Minut jätettiin. Ettekö voisi olla ymmärtäväisempiä?
En usko, että voimme.
Epävakautesi tekee ystävyydestämme turvattoman.
Jonah, tämä on A:n, B:n ja C:n välinen keskustelu, joten hilaa D:si muualle.
Älä ole töykeä.
Kun elämäsi pyöri Paxtonin ympärillä, meille on tapahtunut kaikenlaista.
Jonah on ollut turvasatama elämämme kaoottisessa myrskyssä.
Ehkä olen ollut muissa maailmoissa, mutta voitte turvautua minuun.
Antakaa minun olla satamamestarinne. Mitä on tekeillä?
Ei tarvitse kertoa, ellet ole valmis. -Olen ymmärtänyt jotain tärkeää...
Tajusitko olevasi rohkelikko, kuten minä? -Olen selvä korpinkynsi, kuten Eleanor.
He ovat kaikki puuskupuheja. -Mitä sitten?
Olen -
lesbo. -Mitä?
Oletko lesbo?
Olen.
Tämä on iso juttu.
Olen iloinen puolestasi. Voi luoja. Tämä selittää paljon.
Sanoit ihannemiehesi olevan James Corden Catsissä.
Onneksi olkoon.
Ai! Siksi Jonah on ollut niin suuri apu.
Hän on sosiaalisesti edistyksellinen nuori mies.
Ei. Olet oikeassa. Olen pieni Pekka Haavisto.
Ikävä, etten ollut paikalla. Anna minun hyvittää se.
Ei se mitään. Olen iloinen, että Jonah oli tukenani.
Ei. Korvaan sen sinulle.
Devi tajusi ensimmäistä kertaa, että jos ei olisi parempi ystävä,
hän menettäisi Fabiolan ja Eleanorin ja jäisi yksin.
Hän päätti järjestää perinteiset tyttöjen pyjamabileet ilman Jonahia.
No niin, tytöt. Miten menee?
Onko teillä hauskaa juhlissani? -Ehdottomasti.
Vuokrasit Chicagon ja annoit minun laulaa mukana.
Hienoa, että annoit ohjelmoida yleiskaukosäätimenne.
Totta kai. Tämä ilta kuuluu teille.
Mitä jos pistämme tuulemaan ja annamme vuoron alkoholipitoisille juhlaleikeille?
Oikeaa alkoholiako?
Ei. Kombuchaa ja omenaviinietikkaa. Yritetään näyttää söpöiltä,
vaikka juomme jotain karseaa. Eikö olekin hienoa?
Alkuperäinen porukka yhdessä. Vain alkuperäinen Fab... Three.
Voi luoja. Fab, katso tätä!
Jonah on lavalla Rocky Horrorissa. Hän näyttää upealta verkkosukkahousuissa.
Jonah kiinnittää teihin huomiota ja tuoksuu hyvältä,
mutta en ymmärrä, mitä ihmeellistä hänessä on.
Hän on tosi viisas.
Hän neuvoi, että polkkatukkaisena voin näytellä sekä lasta että uranaista.
Ja hänellä on hyvä näkemys äitisi jutusta.
Mistä jutusta?
Näimme hänet. Hän asuu täällä ja on töissä meksikolaisessa ravintolassa.
Postikortit olivat vain huijausta.
Mitä? Voi luoja. Mitä sanoit hänelle? -En mitään. Juoksin pois.
Hän soitti ja tekstasi, mutta Jonah sanoi, että hän on valehtelija,
joka syyllistyi postipetokseen. -Niin.
Jonah neuvoi pitämään toksiset ihmiset kaukana.
Hän tarkoitti sillä sinua, mutta pätee se tähänkin.
Joku voisi sanoa, että Jonah on toksinen -
elämän kestäneille naisten välisille ystävyyssuhteille.
Puhu äidillesi ja selvitä, miksi hän on täällä.
Ikävöin kyllä häntä.
Mutta surkea anteeksipyyntötekstari ei riitä, jos hän haluaa, että puhun hänelle.
Yhtäkkiä Devi tiesi, miten voisi todistaa olevansa Eleanorin tosiystävä.
Olette hurjaa sakkia. Haluatteko margaritoja -
vai oletteko menossa myöhemmin inssiin?
Annan teille hetken aikaa päättää, ja palaan kohta.
Devi? -Hei, neiti Wong.
Vau! En ollut tunnistaa sinua. Muu kasvu on saanut kiinni kulmakarvasi.
Kiitos.
Lähettikö Eleanor sinut tänne? -Ei, tulin itse.
Ajattelin ehkä voivani auttaa. -Minusta tuntui kamalalta.
Halusin selittää kaiken, mutta hän juoksi ovesta.
Niin. Hän on aika järkyttynyt.
Mutta hän rakastaa sinua ja haluaa sinut elämäänsä.
Sinun pitää tehdä muutakin kuin soittaa ja tekstata.
Kuten mitä?
Olet näyttelijä. Mikset häikäise häntä?
Vuokraan esiintymispaikan ja esitän yhden naisen show'n?
Ei. Tarkoitin, että puhuisit hänelle. Henkilökohtaisesti.
Hieno huomio. Pystyn siihen. Eleanor on onnekas, kun olet hänen ystävänsä.
Kiitos.
Devi oli ylpeä itsestään.
Hän oli ollut hyvä ystävä,
kun sotkeutui Eleanorin perhedraamaan tämän selän takana.
Juustonaksu, Eleanor? -Kiitos, Devi.
Kiitoksia tulisi pian lisää.
Nyt oli aika pelastaa Devin toinen paras ystävä.
Kaikki ok, Fab?
Pelkään kertoa perheelleni lesboudestani. -Miksi?
He ovat liberaaleja. Äitisi ajaa hybridiä. -En ole tarpeeksi tyttömäinen.
Hän unelmoi häistäni Toscanassa Michael B. Jordanin kanssa.
Kuka ei haluaisi mennä naimisiin Michael B. Jordanin kanssa Toscanassa?
Minä. Minä en halua.
Ai niin. Aivan. Olet lesbo. Ymmärrän.
Anna hänelle mahdollisuus todistaa, että olet väärässä.
Hän järjestää vanhempainyhdistyksen leivosmyyjäiset ja stressaa siitäkin.
Kerro, kun olet valmis. Minulla on hyvä tunne äidistäsi.
Vaistoni vanhempien suhteen osuu yleensä kohdalleen.
Hei! Hei, tytöt.
Hei, Eleanor.
Mitä sinä täällä teet, äiti?
Devi sanoi, että minun pitäisi puhua kanssasi.
Joten ajattelit ilmaantua kouluuni kesken koulupäivän?
Ajattelin, että se olisi hauska tauko opiskeluissa. Katso. Toin tacoja.
Odota, Eleanor.
Mitä sinä teit?
Eleanor, älä viitsi juosta karkuun, vaikka se onkin elokuvallinen tapa tunteilla.
Kauanko olet ollut Losissa?
Kaksi kuukautta.
Kaksi kuukautta? Mikset soittanut? -Kulta, voin selittää.
En soittanut, koska en halunnut nähdä sinua.
Lähden taas juoksemaan. -Tarkoitan,
etten halunnut sinun näkevän minua, koska epäonnistuin.
Sain potkut risteilyltä.
Minut jätettiin Jamaikalle seuranani vain matkalaukku ja nainen,
jonka aviomies putosi alukselta. -Äiti.
Kun palasin tänne, halusin löytää uuden keikan, ennen kuin näkisin sinut taas.
En halunnut olla työtön näyttelijä, vaan rikostekninen tutkija Boschissa.
En välitä ammatistasi. Haluan vain sinut elämääni.
Isä ja Sharon eivät tajua minua. Sharon vei minut katsomaan Spamalotia.
Kulta, ei.
Minulla on ollut ikävä sinua.
Samoin. Mutta olen täällä nyt.
Jos annat, haluan olla äiti, jonka ansaitset.
Se olisi mukavaa.
VANHEMPAINNEUVOSTON LEIVONNAISMYYJÄISET
Aloitan heti.
Leivotaan PTA:lle. Tarkoitan vanhempainyhdistystä,
en ohjaaja Paul Thomas Andersonia. Hänelle ei saa leipoa. Olen yrittänyt.
Vau. Emme ole koskaan leiponeet yhdessä. -Tiedän. Siitä tulee erityistä.
Hitsi. Missä teemme sen?
Asun neljän 19-vuotiaan kanssa, ja käytän uunia kaappinani.
Voitte leipoa meillä.
Kiitos vielä, että annoit lainata keittiötänne.
Ja käyttää pesukonettanne.
Meidän pesukoneemme haisee vanhuksen suulta.
Olen vain iloinen, että olette yhdessä. Kuulitko,
että Eleanor sai roolin koulunäytelmässä? -Todellako?
Ei se ole iso juttu.
Kyllä on! Olen ylpeä sinusta. Toinen näyttelijä perheessä.
Olemme käytännössä Barrymoreja. Tai Fanningejä.
Niin. Sinun täytyy jäädä ja auttaa Eleanoria harjoituksissa.
Älä huoli. En mene minnekään.
Ajattelin kokeilla vielä Broadwayta, mutta se ei ole entisensä.
Haluan tilanteen tasalle. Juoruja? Kuka tapailee ketä?
Seukkaatteko vai oletteko sinkkuja? -Minulla on poikaystävä. Oliver.
Teatteriteknikkomme. -Hyvä tyttö.
Fiksua tapailla teknikkoa, eikä näyttelijää.
Vähemmän egojen kamppailua.
Tiedän. Hän antaa minun loistaa.
Tähtäämällä spottivalot minuun. -Se poika on söpö,
joka kävi ravintolassa viime viikolla. Seksikäs nimikin.
Sexton, Sixpack...
Paxton! Devi tietää hänestä kaiken. He olivat rakastavaisia.
Jep. Paxton ja minä. Niin siinä kävi.
Tosi hienoa. Hyvä sinulle, Devi.
Minäkin olen deittailut parempiani.
Nathan Lane.
Entä sinä, Fabiola? Olet varmaan iskenyt silmäsi johonkuhun nättiin tyttöön.
Kerroitko hänelle? -En. Vannon.
Ei hän sanonut mitään. Minulla on hyvä gay-tutka.
Tapailin Nathan Lanea kolme vuotta. -Selvä. Se on totta.
Ethän kerro kellekään?
Olen kertonut kavereille ja robotilleni, en vielä perheelleni.
En tietenkään, kultaseni. Olette tyttöjäni.
Meidän tyttöjen jutut pysyvät meidän välisenämme.
Mantelivoitoffeeta? Yritätkö tappaa jonkun? Ei puupähkinöitä.
Vie tämä pois myyjäisistäni.
Hoidan asian.
Hei, kaikki. Vuokaleivokset tulivat.
Elyse!
Kaupasta ostettuja? Muiden äidit toivat kotona leivottuja.
Anteeksi. Olin kiireinen pelastaessani potilaitani melanoomalta.
Pystyisikö rouva Fields siihen?
Äiti, sinä tulit!
Katsoessaan tätä äidillistä kohtausta, Devi tunsi ylpeyttä. Ikävä kyllä -
Joycen saapuminen ei ilahduttanut kaikkia. -Hei, rouvat.
Päivää, Joyce. -Emme tienneet, että olet palannut.
Kymmenen vuotta sitten Joyce lupasi viedä tytöt karnevaaliin,
mutta jätti heidät kasvomaalarille, kun sai viime hetken kutsun koelukuun -
NCIS Rikostutkijoihin. Hän luuli, että saa roolin ja palaa ajoissa.
Hän oli väärässä molemmista.
Joyce, mistä äkillinen paluu?
Kuten tiedätte, olen matkustellut vuosia esiintyen musiikkiteattereissa.
Tajusin viimein, että paikkani on Losissa,
koska täällä on se, mitä missään muualla ei.
Hollywood.
Näyttelijän on oltava siellä, missä työt. -Ja tietenkin siellä, missä tyttäresi on.
Totta kai. Se on sanomattakin selvää. Olen kaivannut Eleanoria kovasti.
Ja teidän tyttöjänne. Oli hienoa saada hengailla heidän kanssaan eilen.
Hengailitteko eilen? -Kyllä. Meillä oli hauskaa.
Leivoimme keksejä ja juoruilimme.
Sain tietää kaiken heidän rakkauselämästään.
Rakkauselämästäkö? Ei.
He ovat liian nuoria rakkauteen. Ja elämään.
He kasvavat niin nopeasti. Uskomatonta, että heillä on jo poika- ja tyttöystäviä.
Anteeksi? Kenellä on tyttöystävä? -Ei kenelläkään ole tyttöystävää.
Kenellä on poikaystävä?
Lupasin, etten paljasta mitään, mitä tyttöjen illassa sanotaan.
Onko Devillä poikaystävä?
Hänellä ei ole lupaa seurustella, ennen kuin pystyy itse vuokraamaan auton.
Kuka se on? Frank? Se, joka on kaljuuntumassa? Tiesin sen.
Kouluristeyksen valvoja? Ei. -Kerro sitten. Kuka se on?
Rauhoitu. Hän ei ole enää Paxtonin kanssa.
Paxton? Herra Poskipää sairaalasta? Se, jonka sain kiinni sängystäsi?
Löysitkö Paxtonin hänen sängystään?
Tiesit siis, että he harrastavat seksiä? En ymmärrä.
Ei. -Mitä?
Mitä? Että Devi harrastaa mitä? -Ei! Emme harrastaneet seksiä.
Valehtelin. Paxton ei ollut poikaystäväni, emmekä tehneet mitään.
Niin. Hän ei ole tehnyt mitään. Hän on puhdas kuin lumi.
Oikeasti. En ole suudellut häntä enkä ketään.
Valehtelin kaikille. Olen iso huijarineitsyt.
Tämäpä oli tunteiden vuoristorataa.
Mihin laitan pikkuleipäni?
Devi. Me lähdemme.
En ymmärrä, mitä tänään tapahtui,
joten syytän Joycea siitä.
Mutta paina mieleesi, ettei sinulla saa olla seksuaalista kontaktia poikiin.
Edes valheissasi.
Lupaan, ettei sinulla ole syytä huoleen. -Parempi ettei.
Päivä oli eeppinen epäonnistuminen.
Oli Devin syy ,että Eleanorin hullu äiti lähes paljasti, että Fabiola on gay,
ja ystävät tiesivät Devin valehtelusta.
Hän oli repannut ensi kertaa: ystävyyskokeessa.
Vau, äiti. Myit melkein kaiken.
Ei hullummin tapahtumalta, joka alkoi niin huonosti.
Niin. Tuntuu pahalta Eleanorin puolesta. Hänen äitinsä on niin epäluotettava.
Onneksi olemme ihan normaali perhe.
Mitä tarkoitat normaalilla? -Olemme ihan tavallisia.
Emme aiheuta kohtauksia. Emme ole noloja.
En tiedä. Jotkut asiat minusta saattavat olla noloja sinulle.
Robotit ja oudot vaatteet eivät nolota minua.
Nuo asiat tulivat kuin apteekin hyllyltä.
Minusta ne ovat ihania juttuja. Rakastan kaikkea sinussa.
Lupaatko?
Totta kai.
Mistä nyt tuulee?
Olen lesbo.
Voi luoja. Et sano mitään.
Olet pettynyt. Tiesin, että olisit... -Fabiola.
Näytät siltä kuin tilaamasi annos olisi loppunut.
Ei. Fabiola, rauhoitu. En ole pettynyt.
Iskit minua isolla asialla, ja yritän käsitellä sitä.
Ole kiltti, istu.
En tiedä, mitä sanoa.
Oletko yrittänyt kertoa tätä jo hetken?
Tavallaan. Mutta en tiennyt kuinka.
Se oli varmasti vaikeaa.
Rakastan sinua, kulta.
Et voisi sanoa mitään, mikä muuttaisi sen.
Haluan vain, että olet onnellinen. -Todellako? Eikö asia haittaa sinua?
Tule tänne.
Hetki. Siksikö kutsuit koolle perhetapaamisen?
Niin. -Vaihdatko taas ranskaan?
Luojan kiitos! Marseillen-matkamme toteutuu.
Onko leivosmyynti loppunut? -On. Olen pahoillani.
Siistiä. Saan kuulemma ilmaiseksi myymättä jääneet jutut.
Kuka niin sanoi, Eric? -En tiedä. Saanko ne?
Hyvä on.
Hei, kaverit.
Mitä se eilinen oli?
Etkö rakastellut Paxton Hall-Yoshidaa? -Valehtelitko?
Teknisesti ottaen en. Oletitte, että harrastimme seksiä, enkä oikaissut teitä.
Se on valehtelua. -Niin, Jonah. Ymmärrän sen nyt.
Miksi et kertonut totuutta?
Vaikutti siltä, että niin tulisi tapahtumaan.
Joten kerroin vain tulevaisuuden totuuden.
Hei, tuo on aika arveluttavaa.
Tiedän sen.
Olen pahoillani. Ymmärrän, jos haluatte korvata minut Jonahilla.
Mitä? -Olen ollut tosi paska ystävä.
Ymmärrän, jos pidätte enemmän Jonahin seurasta.
Devi, emme halua korvata sinua Jonahilla.
Niin. Fabilla ja minulla saa olla muitakin ystäviä.
Enkä voisi sitoutua täyspäiväisesti. Sosiaalinen elämäni on vaativaa.
Minun takiani neiti Wong lähes paljasti lesboutesi äidillesi.
Paljastin asian itse.
Se meni hyvin.
Todellako? Mahtavaa.
Olen pahoillani. En tiedä, mitä ajattelin.
Valhe kuulosti paremmalta kuin elämäni.
Niin on aina. Siksi ansioluettelossani lukee, että osaan ajaa moottoripyörällä.
Kuulostan salaperäisemmältä. -Entä jos saat roolin, jossa pitää ajaa?
Haluan teidän tietävän, että olen oppinut läksyni.
Lupaan olla tästedes parempi ystävä.
Ei enää outoja valheita seksielämästäsi? -Ehdottomasti ei.
Ei enää sellaisia.
Tänään piti harjoitella ilman roolivihkoja,
mutta ei voi mitään. En voi opetella vuorosanoja puolestanne.
Herra Schleicher, saanko esitellä ammattinäyttelijän -
ja teatterinäyttelijöiden liiton jäsenen, Joyce Wongin, joka on myös äitini.
Hauska tavata. -Ilo on minun puolellani.
Voisiko hän seurata harjoituksia tänään?
Hän on syy, miksi aloitin näyttelemisen.
Tietysti. On mukava saada vanhemmista yllätysvieraita. Etenkin näyttelijöistä.
Olet varmasti ylpeä. Hän on nuorin päänäyttelijämme ikinä.
Pääosa.
Hyvänen aika! Miten hienoa! -Niin.
Selvä. Aloitetaanko? Kaikki lavalle. Otetaan kohtaus seitsemän.
Okei. Tom, sinun repliikkisi.
Menen elokuviin.
Aivan. Mene elokuviin. Mene.
Älä ajattele meitä.
Hylättyä äitiä ja naimatonta, raajarikkoa sisarta, jolla ei ole töitä.
Älä anna minkään häiritä itsekästä nautintoasi.
Mahtavaa, Eleanor. Parempi kuin Katharine Hepburn.
VOISITKO TULLA KÄYMÄÄN MEILLÄ?
Mitä hittoa tämä oli?
Paxton lähetti tekstiviestin ja pyysi käymään?
Devi, auta. On tapahtunut jotain.
Eleanorin äiti on poissa. Hän jätti viestin.
"Rakas Eleanor."
"Halusin enemmän kuin mitään jäädä luoksesi Kaliforniaan.
Mutta elääkseni elämäni ilman katumusta,
minun täytyy yrittää vielä kerran Broadwayllä.
Anna anteeksi.
Rakkaudella, äiti."
Voi luoja.
Eleanor pimahti. Hän lähti näytelmästä.
Mitä? -Hän sanoi lopettavansa näyttelemisen.
Hänellä on hermoromahdus. Meidän on autettava häntä.
TARVITSEN SINUA
Haen laventeliöljyt ja tavataan draamahuoneessa.
Soita hänelle Laura Linneyä lukemassa äänikirjaa.
Se yleensä rauhoittaa häntä.
Tämä oli Devin tilaisuus pitää lupauksensa olla parempi ystävä.
OLET TÄMÄN VELKAA
Hitto. Tuota on vaikea sivuuttaa.
Tekstitys: Merja Pohjola
Nukkumaan!